text: 平岡公主，高句麗平原王小女兒，溫達的妻子。溫達傳.溫達，高句麗平岡王時人也。容貌龍鐘可笑，中心則睟然。蒙家甚貧，常乞食以養母，破衫弊履，往來於市井間，時人目之為愚溫達。平岡王少女兒好啼，王戱曰：「汝常啼聒我耳，長必不得為士大夫妻，當歸之愚溫達。」王每言之。及女年二八，欲下嫁於上部高氏，公主對曰：「大王常語，汝必為溫達之婦，今何故改前言乎？匹夫猶不欲食言，況至尊乎。故曰：'王者無戱言'今大王之命，謬矣，妾不敢祗承。」王怒曰：「汝不從我敎，則固不得為吾女也，安用同居？宜從汝所適矣。」於是，公主以寶釧數十枚繫肘後，出宮獨行。路遇一人，問溫達之家，乃行至其家，見盲老母，近前拜，問其子所在。老母對曰：「吾子貧且陋，非貴人之所可近。今聞子之臭，芬馥異常，接子之手，柔滑如綿，必天下之貴人也。因誰之侜，以至於此乎？惟我息，不忍饑，取楡皮於山林，久而未還。」公主出行，至山下，見溫達負楡皮而來。公主與之言懷，溫達悖然曰：「此非幼女子所宜行，必非人也，狐鬼也，勿迫我也！」遂行不顧。公主獨歸，宿柴門下，明朝，更入，與母子備言之。溫達依違未決，其母曰：「吾息至陋，不足為貴人匹，吾家至窶，固不宜貴人居。」公主對曰：「古人言：『一斗粟猶可舂，一尺布猶可縫』，則苟為同心，何必富貴然後，可共乎？」乃賣金釧，買得田宅、奴婢、牛馬、器物，資用完具。初，買馬，公主語溫達曰：「愼勿買市人馬，須擇國馬病瘦而見放者，而後換之。」溫達如其言。公主養飼甚勤，馬日肥且壯。高句麗常以春三月三日，會獵樂浪之丘，以所獲豬鹿，祭天及山川神。至其日，王出獵，群臣及五部兵士皆從。於是，溫達以所養之馬隨行，其馳騁，常在前，所獲亦多，他無若者。王召來，問姓名，驚且異之。時，後周武帝出師伐遼東，王領軍逆戰於肄山之野。溫達為先鋒，疾鬪斬數十餘級，諸軍乘勝奮擊大克。及論功，無不以溫達為第一。王嘉歎之曰：「是吾女壻也。」備禮迎之，賜爵為大兄。由此，寵榮尤渥，威權日盛。及嬰陽王卽位，溫達奏曰：「惟新羅，割我漢北之地，為郡縣，百姓痛恨，未嘗忘父母之國。願大王不以愚不肖，授之以兵，一往必還吾地。」王許焉。臨行誓曰：「鷄立峴、竹嶺已西，不歸於我，則不返也。」遂行，與羅軍戰於阿旦城之下，為流矢所中，踣而死。欲葬，柩不肯動，公主來撫棺曰：「死生決矣，於乎，歸矣。」遂擧而窆。大王聞之悲慟。白話解釋.當時高句麗人稱溫達為愚溫達。平岡公主喜歡啼哭，平岡王經常跟她開玩笑：「你常啼哭煩我，長大了必不為士大夫妻，當嫁給愚溫達。」公主十六歲時，國王想讓她下嫁上部高氏，公主回答：「大王常說，你必當溫達的老婆，現在為什麼改之前的話？匹夫還不能食言，況於至尊。所以說王者無戲言，現在大王之命，就錯了，女兒不敢答應。」 國王生氣了，把她趕出宮中。於是，公主把寶釧數十枚系在肘後，出宮獨行。問到溫達之家，見到了溫達的盲老母，近前拜，問溫達在哪裡。老母回答：「我兒子貧窮醜陋，不是貴人可以親近的。現在聞你的味道，芬香異常，拉你的手，柔滑如綿，必是天下的貴人。為什麼來到這裡，我兒子不忍饑餓，去山林取榆皮，很久沒回來。」公主出行，到了山下，見溫達背負榆皮而來。公主和他說話，溫達說：「這裡不是小女孩應該走的地方，一定不是人，是狐鬼，不要靠近我!」於是向前走不回頭看。公主自己回來了，睡在柴門下，第二天，進他家，與溫達母子再說明情況。溫達依違不定，他母親說：“我兒子很醜，不足作為貴人的丈夫，我家很窮，也不適合貴人居住。”公主回答：「古人言：一斗粟猶可舂、一尺布猶可縫。如果同心，何必擔心富貴？」於是賣金釧，買得田宅、奴婢、牛馬、器物。公主對溫達說：「不要買商人的馬，應該擇病瘦被放出來的國馬，而後換過來。」 溫達照她說的做了。公主飼養很好，馬日益肥壯。高句麗常在春三月三日，在樂浪之丘會獵，獵獲的豬鹿，祭天和山川神。到了那天，平岡王出獵，群臣及五部兵士都跟從。於是，溫達用自己所養的馬隨行，馳騁在前，獵獲很多。平岡王召他來，問他的姓名，非常驚異。溫達在對北周的戰爭中立功，陽岡王時與新羅軍在阿旦城之下作戰，被流矢射死。想要下葬，棺柩不肯動，公主來撫著棺材說：「死生決別，回來了。」於是把棺材舉起來，埋葬了他。陽岡王聽說後非常悲痛。
metadata: erhwenkuo/wikipedia-zhtw
metadata: 平岡公主
metadata: https://zh.wikipedia.org/wiki?curid=6911312